ད་ནི་ལུགས་འདིའི་དགག་བྱ་ཕྱི་དོན་འགོག་པའི་རིགས་པ་ཇི་ལྟར་འགོད་ཅེ་ན།འདི་ལ་གཉིས་ཏེ།ཕྱི་དོན་འགོག་པའི་ཡན་ལག་ཏུ་རྡུལ་ཆ་མེད་སོགས་བཀག་པ་དང་།ཕྱི་དོན་འགོག་པ་དངོས་གཉིས་ལས།དང་པོ་ལ་ཡང་གསུམ་ཡོད་དེ།ཉི་ཤུ་པ་ནས་གསུང་པའི་རྡུལ་ཆ་མེད་སོགས་འགོག་ཚུལ་དང་།ཆོས་ཀྱི་གྲགས་པ་རྣམ་འགྲེལ་དུ་མཚན་ཉིད་སྐྱེས་ལ་འདྲ་བ་འགོག་ཚུལ།ཕྱོགས་གླང་གི་དམིགས་བརྟགས་སུ་རྡུལ་འདུས་པ་དང་།ཕྲ་རབ་གཟུང་དོན་ཡིན་པ་འགོག་ཚུལ་བཅས་ཀྱིས་འདི་པའི་ལུགས་ཀྱི་ཕྱི་རོལ་དོན་དུ་གྲུབ་པ་དགག་པའོ།།